Victor Ponta s-a ales cu un mare ajutor din partea UNPR care va încheia un Protocol de colaborare cu Partidul Alianța Democrată a Romilor (PADR) privind susținerea candidaturii lui Victor Ponta în campania electorală pentru președinția României.

Protocolul va fi semnat de către secretarul general al UNPR, Neculai Onțanu, şi de către președintele PADR, Dorin Cioabă, potrivit stiripesurse.

În urma colaborării, Ponta ar putea primi câteva sute de mii de voturi din partea romilor, exact procentele de care ar avea nevoie pentru a ajunge președinte. Comisia Europeană estimează că numărul romilor din România este de 1,5 milioane, în vreme ce Banca Mondială consideră că ar fi de două ori mai mulți.